
Tehniskā specifikācija

1. Pretendentam jāpiegādā:

1.1. Jaunas, iepriekš nelietotas, neatjaunotas riepas.
1.2. Piedāvātajām riepām jāatbilst Eiropas Parlamenta un Padomes Regulas (ES)  Nr.  2019/2144 (2019. gada 27. novembris) par prasībām mehānisko transportlīdzekļu un to piekabju un šiem transportlīdzekļiem paredzētu sistēmu, sastāvdaļu un atsevišķu tehnisko vienību tipa apstiprināšanai attiecībā uz to vispārīgo drošību un transportlīdzekļa braucēju un neaizsargāto ceļu satiksmes dalībnieku aizsardzību un Eiropas Parlamenta un Padomes Regulas Nr.2020/740 “Par riepu marķēšanu attiecībā uz degvielas patēriņa efektivitāti un citiem būtiskiem parametriem” prasībām un Ministru kabineta 2017. gada 30. maija noteikumu Nr. 295 “Noteikumi par transportlīdzekļu valsts tehnisko apskati un tehnisko kontroli uz ceļa” 5.2. punktam “Riteņi un riepas”.
1.3. Riepas, kas  ražotas ne agrāk par 2025.gadu.
1.4. Riepas ar riepu sānu malā iestrādātu ANO/EEK vai ES apstiprinājuma marķējumu.
1.5. Ziemas riepas bez radzēm.
2. Pretendentam jānodrošina autoriepas ražotāja piešķirtā garantija un šis garantijas laiks nevar būt īsāks par 24 (divdesmit četri) kalendārajiem mēnešiem no Preču piegādes un abpusējas Preču pavadzīmes - rēķina parakstīšanas dienas. Garantijas laikā pretendentam jānodrošina garantijas laika saistības, t. sk. autoriepas, kurai konstatēts defekts, nomaiņa pret jaunu līdzvērtīgu autoriepu. Garantijas saistības izpildāmas 5 (piecu) darbdienu laikā.
3. Preču piegāde jāveic ne vēlāk kā 5 (piecu) darbdienu laikā no Pasūtītāja pasūtījuma veikšanas dienas. Preču piegādes izmaksas jāiekļauj preces cenā.
4. Pasūtītāja noteiktie riepu ražotāju zīmoli - Marshal, Matador, Sailun, Dayton, Barum, Kormoran, GT Radial, Nexen, Laufenn, Triangle, Lassa, Michelin, Good Year, Continental, Bridgestone, Nokian, Pirelli, Dunlop, Hankook, Yokohama, Falken, Maxxis,  Toyo Tire.


